CELEX: 32017D1839
Language: hu
Date: 2017-10-09 00:00:00
Title: A Bizottság (EU) 2017/1839 végrehajtási határozata (2017. október 9.) az afrikai sertéspestisvírusnak az e betegség megerősített előfordulási helyei szerinti harmadik országokból, illetve harmadik országbeli területekről az Unióba való behozatala elleni megelőző intézkedésekről és a 2011/78/EU határozat hatályon kívül helyezéséről szóló 2013/426/EU végrehajtási határozat módosításáról (az értesítés a C(2017) 6672. számú dokumentummal történt) (EGT-vonatkozású szöveg. )

11.10.2017   
            
            
               HU
            
            
               Az Európai Unió Hivatalos Lapja
            
            
               L 261/22
            
         A BIZOTTSÁG (EU) 2017/1839 VÉGREHAJTÁSI HATÁROZATA
   (2017. október 9.)
   az afrikai sertéspestisvírusnak az e betegség megerősített előfordulási helyei szerinti harmadik országokból, illetve harmadik országbeli területekről az Unióba való behozatala elleni megelőző intézkedésekről és a 2011/78/EU határozat hatályon kívül helyezéséről szóló 2013/426/EU végrehajtási határozat módosításáról
   
      
         (az értesítés a C(2017) 6672. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:
   
               (1)
            
            
               Az afrikai sertéspestis a házisertések és a vaddisznók erősen ragályos és halálos fertőzése, amely gyorsan tud terjedni, különösen a fertőzött állatokból származó termékek és a fertőzéssel szennyezett tárgyak révén.
            
         
               (2)
            
            
               Az afrikai sertéspestissel kapcsolatos oroszországi és fehéroroszországi helyzet ismeretében fogadta el a Bizottság a 2013/426/EU végrehajtási határozatot (2), amely többek között az e két országból az Unióba belépő, előzőleg élő állatok szállítására használt „haszonállat-szállító járművek” kellő tisztítását és fertőtlenítését írja elő. Ezen intézkedések hatályát az (EU) 2015/1752 (3) bizottsági végrehajtási határozat Ukrajnára is kiterjesztette.
            
         
               (3)
            
            
               Az afrikai sertéspestis moldovai megjelenéséről szóló legfrissebb értesítések alapján a 2013/426/EU végrehajtási határozatban előírt tisztítási és fertőtlenítési intézkedéseket ki kell terjeszteni a Moldovából az Unióba belépő járművekre.
            
         
               (4)
            
            
               A 2013/426/EU végrehajtási határozat I. mellékletében foglalt jegyzéket (Azon harmadik országok és harmadik országokon belüli területek jegyzéke, ahol megerősítést nyert az afrikai sertéspestis előfordulása) ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2013/426/EU végrehajtási határozat I. mellékletébe a „Fehéroroszország” szót követően beillesztésre kerül a „Moldova” szó.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. október 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 24., 1998.1.30., 9. o.
   
   
      (2)  A Bizottság 2013/426/EU végrehajtási határozata (2013. augusztus 5.) az afrikai sertéspestisvírusnak az e betegség megerősített előfordulási helyei szerinti harmadik országokból, illetve harmadik országbeli területekről az Unióba való behozatala elleni megelőző intézkedésekről és a 2011/78/EU határozat hatályon kívül helyezéséről (HL L 211., 2013.8.7., 5. o.).
   
      (3)  A Bizottság (EU) 2015/1752 végrehajtási határozata (2015. szeptember 29.) az afrikai sertéspestisvírusnak az e betegség megerősített előfordulási helyei szerinti harmadik országokból, illetve harmadik országbeli területekről az Unióba való behozatala elleni megelőző intézkedésekről és a 2011/78/EU határozat hatályon kívül helyezéséről szóló 2013/426/EU végrehajtási határozat módosításáról (HL L 256., 2015.10.1., 17. o.).